24/03/2021 | Administración LocalMunicipal
Narón
Departamento de Obras e Urbanismo
Modificación da Disposición Transitoria 2ª da Ordenanza municipal reguladora das terrazas dos locais de hostalaría

O Pleno da Corporación do Concello de Narón, na sesión ordinaria que tivo lugar o 28 de xaneiro de 2021, a consecuencia das especiais circunstancias que segue xenerando a crise sanitaria provocada pola COVID- 19 acordou a aprobación inicial da modificación da Disposición Trasitoria 2ª da Ordenanza municipal reguladora das terrazas dos locais de hostalaría, con obxectivo de regular a posibilidade de cubrición das terrazas amparadas na dita Disposición. Sometido ao trámite de exposición pública polo prazo de trinta días, según anuncio publicado no Boletín Oficial da Provincia (BOP) o 3 de febreiro de 2021, non se presentou alegación nin suxestión ningunha, según certificado emitido polo Secretario Xeral en data 18.03.2021, polo que de conformidade co establecido no art.49. c) da Lei 7/1985, de 2 de abril, reguladora das bases de réxime local, enténdese aprobado definitivamente, sen necesidade de acordo expreso polo Concello Pleno. En cumprimento do establecido no artigo 70.2 da antedita Lei publícase o texto obxecto de modificación da devandita ordenanza xunto co plano gráfico interpretativo que se incorpora ao dito texto normativo, que entrará en vigor logo da súa publicación no BOP e unha vez teña transcorrido o prazo de 15 días hábiles previsto no art.65.2 da Lei 7/85. Por se tratar dunha disposición de carácter xeral non procede recurso en vía administrativa, aínda que poderá impugnarse directamente perante a sala do Contencioso-Administrativo do Tribunal Superior de Xustiza de Galicia no prazo de dous meses contados dende o día seguinte ó desta publicación, de conformidade co previsto na Lei 29/1998, de 13 de xullo, reguladora da xurisdicción contenciosa-administrativa. O texto da Disposición Transitoria 2ª da ordenanza que se modifica é o seguinte (apartados 1. c, 1. d e 1. k): “c) Delimitarase o perímetro de ocupación da terraza con elementos de protección opacos (biombos ou elementos de seguridade), cunha altura mínima de 90 cm. sobre a tarima, ancorados ao soporte desta, salvo na parte que linde coa beirarrúa ou zona peonil que quedará totalmente aberta, e será obrigatoria a instalación de elementos reflectantes no sentido de circulación. Os paramentos que superen unha altura de 1 metro non poderán ser opacos a partir da dita altura. As posibilidades de instalación destas terrazas serán as seguintes: c.1. Sen cubertas nin pérgolas, de xeito que os elementos de protección que delimiten a terraza terán unha altura mínima de 90cm sobre a tarima. c.2. Con cubertas ou pérgolas. Neste caso, será necesario que ademais da parte que linde coa beirarrúa ou zona peonil, que quedará totalmente aberta, un dos paramentos que delimiten a terraza teña unha altura máxima de 1 metro sobre a tarima, quedando, deste xeito, a terraza rodeada por un máximo de dous paredes, muros ou paramentos. d) Autorízanse, en todo caso, os parasoles ou toldos, xardineiras e outros elementos de mobiliario desmontables, así como barrís e toneis. k) Autorizaranse parasoles ou toldos, xardineiras e outros elementos de mobiliario desmontables, así como barrís e toneis. No caso de cubrición de terrazas, exclusivamente poderán estar rodeadas dun máximo de dúas paredes, muros ou paramentos.” Incorpórase no texto da propia ordenanza o plano gráfico interpretativo da Disposición Transitoria 2ª que se modifica. Narón, 18 de marzo de 2021. A alcaldesa, Marián Ferreiro Díaz.